ఈ ఏడాది 75 లక్షల చదరపు అడుగుల విక్రయం: సిబిఆర్ఇ అంచనాహైదరాబాద్ (ఆంధ్రజ్యోతి బిజినెస్) : హైదరాబాద్లో వాణిజ్య, కార్యాలయ స్థలాలకు డిమాండు పెరుగుతోందని ప్రముఖ రియల్టీ కన్సల్టింగ్ సంస్థ సిబిఆర్ఇ అంచనా వేసింది. గత ఏడాది (జనవరి-డిసెంబరు) 60 లక్షల చదరపు అడుగుల విస్తీర్ణం అమ్ముడుపోగా ఈ ఏడాది 70 నుంచి 75 లక్షల చదరపు అడుగుల విస్తీర్ణం అమ్ముడుపోయే ఆస్కారం ఉన్నదని సిబిఆర్ఇ చైర్మన్ (ఇండియా, ఆగ్నేయాసియా) అన్షుమన్ మాగజైన్ అన్నారు. హైదరాబాద్లో కొత్త కార్యాలయ భవనంలోకి మారిన సందర్భంగా విలేకరులతో మాట్లాడుతూ రియల్టీ ధరలు తక్కువగా ఉండడం, నాణ్యమైన మానవ వనరులు, మౌలిక వసతులు నగరంలో వాణిజ్య రియల్టీ డిమాండు పెరగడానికి కారణమని ఆయన పేర్కొన్నారు. రాష్ట్రంలో వాణిజ్య, పారిశ్రామిక సంస్థలకు అన్ని రకాలుగానూ అండదండలందించే ప్రభుత్వం అధికారంలో ఉండడం కూడా ఒక సానుకూలత అని ఆయన చెప్పారు. దేశం మొత్తం మీద చూస్తే వాణిజ్య, ఆఫీసు భవనాలకు డిమాండులో అగ్రగామి బెంగళూరు అని, ఈ ఏడాది అక్కడ 1.15 కోట్ల చదరపు అడుగుల విస్తీర్ణం అమ్ముడుపోయే ఆస్కారం ఉన్నదని ఆయన తెలిపారు. వాణిజ్య రియల్టీ డిమాండు ప్రభావం ఆవాస గృహాలపై కూడా పడుతుందని, ఆ రంగంలో కూడా డిమాండు పెరిగేందుకు ఇది దోహదపడుతుందని అన్షుమన్ విశ్లేషించారు. ఇటీవల అమలులోకి వచ్చిన రెరా చట్టం వల్ల రియల్టీలో పెట్టుబడులు పెరుగుతాయని, ప్రధానంగా ఆ రంగం వ్యవస్థీకృతం కావడం వల్ల పెన్షన్ ఫండ్లు, బీమా ఫండ్ల నిధులు వచ్చే ఆస్కారం ఉన్నదని ఆయన అన్నారు. అయితే వాస్తవ వడ్డీరేట్లు తగ్గడం ఆ రంగం మరింత అభివృద్ధి చెందడానికి అవసరమని ఆయన అభిప్రాయపడ్డారు. ఏ సంస్థలైనా పెట్టుబడిపై మంచి రాబడులను ఆశిస్తాయని, వడ్డీరేట్లు తగ్గడం వల్ల అటువంటి వాతావరణం ఏర్పడుతుందని ఆయన అన్నారు. సంస్థ కొత్త కార్యాలయాన్ని ఐటి శాఖ మంత్రి కెటి రామారావు ప్రారంభించారు.
ee edaadi 75 lakshala chadarapu adugula vikrayam: cbri anchanaahaidaraabaad (aandhrajyoti bijines) : hyderabadlo vaanijya, kaaryaalaya sthalaalaku dimandu perugutondani pramukha realty consalting samstha cbri anchana vesindi. gatha edaadi (janavari-disembaru) 60 lakshala chadarapu adugula vistiirnam ammudupoga ee edaadi 70 nunchi 75 lakshala chadarapu adugula vistiirnam ammudupoye askaram unnadani cbri chairman (india, agneyasia) anshuman magajain annaru. hyderabadlo kotta kaaryaalaya bhavanamloki maarina sandarbhamgaa vilekarulatho maatlaadutuu realty dharalu takkuvagaa undadam, naanhyamaina manava vanarulu, moulika vasatulu nagaramlo vaanijya realty dimandu peragadaaniki kaaranamani aayana perkonnaru. rashtramlo vaanijya, paarisraamika samsthalaku anni rakaalugaanuu andadandalandinche prabhutvam adhikaaramlo undadam kuudaa oka saanukuulata ani aayana cheppaaru. desham mottam meeda chuste vaanijya, aafiisu bhavanalaku demandulo agragami bengaluru ani, ee edaadi akkada 1.15 kotla chadarapu adugula vistiirnam ammudupoye askaram unnadani aayana telipaaru. vaanijya realty dimandu prabhaavam aavasa gruhalapai kuudaa padutundani, aa rangamlo kuudaa dimandu perigenduku idhi dohadapadutundani anshuman vislaeshimchaaru. iteevala amaluloki vachina rera chattam valla realtylo pettubadulu perugutaayani, pradhaanamgaa aa rangam vyavastheekrutam kaavadam valla pension fandlu, beema fundla nidhulu vache askaram unnadani aayana annaru. ayithe vaastava vaddiiretlu taggadam aa rangam marinta abhivruddhi chendadaaniki avasaramani aayana abhipraayapaddaaru. e samsthalainaa pettubadipai manchi raabadulanu aasistaayani, vaddiiretlu taggadam valla atuvanti vaataavaranam erpadutundani aayana annaru. samstha kotta kaaryaalayaanni aiti saakha mantri keti ramarao praarambhinchaaru.